**Amy Coney Barrett** (s. 28. tammikuuta 1972 New Orleans, Louisiana, Yhdysvallat) on yhdysvaltalainen tuomari ja professori, joka aloitti lokakuussa 2020 Yhdysvaltain korkeimman oikeuden tuomarina.

Barrett toimi Yhdysvaltain liittovaltion seitsemännen piirin vetoomustuomioistuimen tuomarina vuodesta 2017, jolloin presidentti Donald Trump nimitti hänet tehtävään. Lisäksi hän on toiminut oikeustieteen professorina Notre Damen yliopistossa Indianassa.

Syyskuussa 2020 presidentti Trump nimitti ennakko-odotusten mukaisesti Barrettin ehdokkaakseen Yhdysvaltain korkeimman oikeuden tuomariksi Ruth Bader Ginsburgin seuraajaksi. Senaatti vahvisti hänen nimityksensä 26. lokakuuta 2020 äänin 52–48, ja hän vannoi virkavalansa myöhemmin samana päivänä.

Perhetausta ja koulutus
-----------------------

Barrett vietti lapsuutensa New Orleansissa. Hänen isänsä toimi Shellin lakimiehenä ja äiti kotiäitinä. Barrettilla on kuusi sisarusta. Barrettin aviomies on Jesse M. Barrett. Pariskunta avioitui vuonna 1999. Pariskunnalla on seitsemän lasta, joista kaksi on adoptiolapsia. Yhdellä lapsista on Downin syndrooma. Perhe asuu South Bendissa Indianan osavaltiossa.

Alemman korkeakoulututkinnon hän on suorittanut Nashvillen Rhodes Collegessa vuonna 1994 pääaineenaan englanninkielinen kirjallisuus. Opintojaan hän jatkoi Notre Damen yliopiston oikeustieteellisessä korkeakoulussa. Hän sai Yhdysvalloissa käytettävän juristin oppiarvon vuonna 1997 korkeimmalla mahdollisella arvosanalla.

Ura
---

Barrett toimi vuosina 1998–1999 Antonin Scalian esittelijänä ja vuoteen 2002 saakka yksityisessä lakitoimistossa Washington DC:ssa.

Vuodesta 2002 lähtien Barrett toimi kotiyliopistossaan Notre Damessa oikeustieteen professorina vuoteen 2017 asti. Ennen Notre Damea hän toimi vuoden George Washingtonin yliopiston vierailevana apulaisprofessorina. Vuonna 2017 Barret nimitettiin liittovaltion vetoomustuomioistuimen tuomariksi.

Lähteet
-------

1. 1 2 3 4 5 6  Who is Amy Coney Barrett? Meet Trump’s leading Supreme Court pick *Chicago Sun-Times*. Viitattu 26.9.2020. (englanniksi)
2. ↑  'I'm saving her for Ginsburg': who is Amy Coney Barrett, Trump's likely supreme court pick? *The Guardian*. Viitattu 26.9.2020. (englanniksi)
3. ↑  Trump Selects Amy Coney Barrett to Fill Ginsburg’s Seat on the Supreme Court *The New York Times*. Viitattu 26.9.2020. (englanniksi)
4. ↑  Amy Coney Barrett nimitettiin Yhdysvaltain korkeimman oikeuden tuomariksi *Iltalehti*.  27.10.2020. Viitattu 27.10.2020.
5. ↑  Maegan Vazquez: White House holds swearing-in ceremony for Amy Coney Barrett *CNN Politics*.  27.10.2020. Cable News Network. Viitattu 27.10.2020. (englanniksi)
6. 1 2 3 4  Trumpin korkeimman oikeuden tuomariksi ehdottama Amy Barrett on huippuarvosanoin valmistunut juristi ja abortin­vastustaja, jonka uskon­yhteisö on kutsunut naisia palvelijattariksi Helsingin Sanomat. Viitattu 27. lokakuuta 2020.

Aiheesta muualla
----------------

* Kuvia tai muita tiedostoja aiheesta **Amy Coney Barrett** Wikimedia Commonsissa

Yhdysvaltain korkeimman oikeuden tuomarit

* Roberts (puheenjohtaja)
* Thomas
* Alito
* Sotomayor
* Kagan
* Gorsuch
* Kavanaugh
* Barrett
* Jackson


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |
|  |
| Tieteilijät | 
* Scopus

 |
|  |
| Henkilöt | 
* Yle

 |
|  |
| Muut | 
* IdRef

 |

 |